Diari Oficial de la Generalitat Valenciana


Sumari del DOGV 3434, del 15-02-1999 (1999/448)

Expedient sancionador amb el nº 98082V. Notificació de l'acord d'iniciació d'expedient sancionador.
---------------------------------------------------------------------------------------------------

### Dades del document

Número de DOGV
:   3434

Data del DOGV
:   15-02-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/448


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador amb el nº 98082V. Notificació de l'acord d'iniciació d'expedient sancionador. [1999/X448]
  
De conformitat amb allò que s'ha establit en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a l'empresa Carteles Informativos, SL, Telecartel, l'acord d'iniciació d'expedient sancionador amb el núm. 98082V que a continuació es transcriu:
  
El Servei Territorial de Carreteres de València, a la vista del butlletí de denúncia efectuat per l'Equip de Vigilants d'Explotació en data 22 de juliol de 1998, ha acordat la iniciació d'expedient sancionador contra Carteles Informativos, SL, Telecartel, i es tramita el dit expedient en el mateix Servei Territorial, i es nomena com a instructora la Sra. Paula Delgado Hueso i com a secretària la Sra. Estefanía Navarro Díaz, ambdues funcionàries adscrites a aquest servei, que podran ser recusades, si és procedent, segons allò que s'ha previngut en l'article 29 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Fets denunciats
  
Establir un cartell de publicitat visible des de la zona de domini públic de la carretera CV-35, pk (punt quilomètric) 2,675, marge esquerre.
  
Possible qualificació dels fets
  
Infracció molt greu d'acord amb allò que s'ha disposat en l'article 41.4 f) de la Llei de Carreteres de la Comunitat Valenciana, Llei 6/1991, de 27 de març, i l'article 110.4 g) del Reglament General de Carreteres, Reial Decret 1.812/1994, de 2 de setembre.
  
Possible sanció
  
- Multa des de 2.000.001 pessetes. fins a 50.182.910 pessetes.
  
- Reposició de les coses al seu estat anterior.
  
- Indemnització pels danys i perjudicis ocasionats.
  
Òrgan competent per a resoldre
  
El conseller d'Obres Públiques, Urbanisme i Transports, segons allò disposat en l'article 46.1.b) de la Llei 6/1991.
  
Cosa que se li notifica perquè en el termini de quinze dies puga aportar tantes al·legacions, documents o informacions com estime convenients i, si és procedent, proposar prova que concrete els mitjans dels quals es pretén valdre, necessàriament per escrit dirigit al Servei Territorial de Carreteres, i sense perjuí que l'infractor reconega voluntàriament la seua responsabilitat, i es resol el procediment amb la imposició de la sanció que procedisca.
  
En cas de no formular al·legacions sobre el contingut de la iniciació, aquesta comunicació es considerarà proposta de resolució amb els efectes previnguts en els articles 18 i 19 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora.